
30.06.2015
Știre
ANFP a prelungit termenul de depunere a bunelor practici
Agenția Națională a Funcționarilor Publici informează că termenul de înscriere în cea de-a VIII-a ediţie a Competiţiei celor mai bune practici din administraţia publică din România a fost prelungit până la data de 15.07.2015. 
Așadar, instituţiile şi autorităţile publice mai au posibilitatea să se înscrie în competiţie cu proiectele de succes pe următoarele tematici:

· Pilonul 1: Cooperare internaţională pentru modernizarea serviciilor publice
· Pilonul 2: Mecanisme de eficientizare a comunicării interne şi de consolidare a imaginii publice

· Pilonul 3: Metode şi practici de stimulare a participării cetăţenilor la viaţa publică.
Informațiile despre modul de derulare a competiției, precum și  înscrierea on-line sunt disponibile pe website-ul www.anfp.gov.ro, secţiunea Inovaţie şi Calitate/ Competiţia.

